See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Enne, kui selle supi retsepti Pereköögis avaldasin, uurisin kümneid erinevaid retsepte ja proovisin ära nii mõnegi potitäie suppi. Ega neis nüüd mingit kapitaalset erinevust polnud, tegevuskäik oli üks: kõigepealt sibulate hautamine, siis koos puljongiga ketmine ja lõpuks juustusaiaga ahju. Kõige enam oli eriarvamusi jahu lisamise/mittelisamise osas. Kui aga juba Larousse ütleb, et jahu käib asja juurde, no siis tuleb sisse surada!
Alkoholina võib kasutada ka šerrit või hoopis 2 sl brändit. Või siis üldse mitte lisada, aga siis muidugi on tulemus ühe nüansi võrra vaesem ka.
#000004
750 g mugulsibulaid (8 keskmist sibulat)
#000005
6 pika saia (baguette) viilu
100 g Gruyère juustu (asenduseks sobib Gouda või Emmental), riivitult
#000006
Koori ja lõika sibulad õhukesteks viiludeks. Selle tegevuse meeldivamaks muutmiseks on abi ujumisprillidest:). Sulata pannil või. Lisa sibulad,suhkur, sool ja tüümian, sega läbi. Hauta madalal kuumusel kaane all 1 tund, kuni sibulad on kuldpruunid ja täiesti pehmed, moosilaadsed. Kõrbemise vältimiseks sega aeg-ajalt. Kui tundub, et sibulad jäävad kuivale, lisa supilusika jagu vett.
Raputa sibulatele jahu, sega läbi. Vala nüüd pannisisu potti. Vala pannile vein, keeda 5 minutit, kraapides pannipõhjast lahti kõik sinna külge jäänud osakesed. Vala kogu headus potti sibulate juurde. Lisa veisepuljong. Keeda suppi veel 30 minutit. Maitsesta vajadusel soolaga.
Tõsta supp ahjukindlatesse kaussidesse või taldrikutesse. Kuumuta ahi 230 kraadini. Rösti ahjus saiaviilud krõbedaks ja võta ahjust välja. Tõsta igale supile sai (sai peab jääma supi peale) ja raputa sellele riivitud juustu. Tõsta supikausid ahjuplaadile ja gratineeri, võimalusel ülaltkuumust kasutades või grillielemendi all, kuni juust on sulanud. Tõsta ettevaatlikult ahjust välja.
Raputa peale veel pipart, tüümianilehekesi või värsket peterselli ja serveeri kohe.
#000007
Prantsuse sibulasupp on üks 2013. a. jaanuarikuise Pereköögi supi-eri retseptidest.
#000008
Tere! Miks sibulat kohe ei või supipotis praadida?
#000012
Tere, Kristel! Täitsa vabalt võib, kui sul on selline paksupõhjaline pott, milles praadida ja hautada saab.
#000013
Suur tänu retsepti eest, nii hea supp! Sibul sai minu jaoks kohe uue tähenduse
#000014
🙂 no näed siis, Anette. Nii lihtsast asjast nagu sibul saab imelisi toite võluda! Sügis ja talv lähenevad, loodetavasti jõuab sibulasupp veel nii mõnelgi korral su lauale.
#000015
Tundub väga maitsev supp..Plaanin kodus järgi proovida aga kuna sööjaks on pea kolmeseks saav pisipoeg siis murran pead millega asendada valge vein. Tean,et alkohol küll aurustub aga siiski pigem jätaks selle välja. Oskate ehk soovitada? Aitäh kaasa mõtlemast !
#000016
Anna, jäta vein lihtsalt ära, midagi ei juhtu:). Ma ei kasuta ka, kui lapsed sööjateks. Vala pannile veini asemel sorta vett ja kraabi siis kõik headus pannipõhjast kokku.
#000018
Väga ahvatlev retsept. Kas seda võiks kahjudeta ka sügavkülma panna?
#000019
Tere, Heidi! Usun küll, et võid mõnda aega seda sügavkülmas hoida. Sai ja juust muidugi mitte, need tuleks ikka enne serveerimist värskelt valmis teha. Aga supp ise- miks mitte!
#000020
Tänan, Mari-Liis, vastuse eest. Jõudsin suppi vahepeal teha ka juba. Mul oli enda keedetud (12-tunnine) kanapuljong, mida kasutasin ja sobis häst. Ainuke asi – oleksin pidanud puljongi soolasusega paremini arvestama sibulaid soolates – läks veidi paljuks. Aga suppi süües kangastusid Pariisi tänavakohvikutes isuga nauditud sibulasupid ja kinnitan, et oli samasugune. Mu mees, kes enne polnud kunagi sellist suppi söönud ja üleüldse ei armasta sibulat sugugi mitte, sõi algul viisakusest minu poolt pakutut ja pärast oli tema see, kes kujunenud lisaportsud pintslisse pistis 🙂 Väga hea retsept!
#000021
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)Mari-Liis Ilover, Ukraina borš ja pampuškadMari-Liis Ilover, Marineeritud praetud räimedMari-Liis Ilover, Banoffee kook (veelgi parem)
#000026
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000027
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000030
Kefta kebab – araabiapärased hakklihavardad, pita ja mündi-küüslaugukaste ka
#000033